हिमालय
हिमालय संस्कृत के दो शब्दों - हिम तथा आलय से मिल कर बना है, जिसका शब्दार्थ बर्फ का घर होता है। यह ध्रुवीय क्षेत्रों के बाद पृथ्वी पर सबसे बड़ा हिमआवरण वाला क्षेत्र है। हिमालय और विश्व की सबसे ऊंची चोटी माउंट एवरेस्ट को भी कई नामों से जाना जाता है। नेपाल में इसे सगरमाथा (आकाश या स्वर्ग का भाल), संस्कृत में देवगिरी और तिब्बती में चोमोलुंगमा (पर्वतों की रानी) कहते हैं। हिमालय पर्वत की एक चोटी का नाम 'बन्दरपुंछ' है। यह चोटी उत्तराखंड के उत्तरकाशी ज़िले में स्थित है। इसकी ऊँचाई 13,731 फुट है। इसे सुमेरु भी कहते हैं।
गौरीशंकर
गौरीशंकर (गौरी शंकर ) Gaurishankar (also Gauri Sankar or Gauri Shankar) in English तिब्बती भाषा में (जोमो सेरिंगमा) हिमालय में एक पर्वत है, जो मेलुंग्त्से (7,181 मी) के दक्षिण में, रोल्वालिंग हिमाल की दूसरी सबसे ऊंची चोटी है। यह नाम हिंदू देवी गौरी, दुर्गा या पार्वती का एक दूसरा नाम और उनके पति शंकर यानि शिव से लिया गया है। जो कि उनके पवित्र संबंध को दर्शाता है,जिसे तिब्बत और नेपाल के लोगों द्वारा पुजा जाता है। बौद्ध शेरपा इसे जोमो सेरिंगमा कहते हैं। नेपाल मानक समय (GMT + 05: 45) इस पर्वत शिखर के मेरिडियन पर आधारित है। गौरीशंकर काठमांडू के उत्तर-पूर्व में लगभग 100 किलोमीटर (62 मील) रोल्वालिंग हिमाल के पश्चिमी किनारे के पास स्थित है। (यह लगभग काठमांडू और माउंट एवरेस्ट के बीच स्थित है, और काठमांडू से दिखाई देता है।) इस शिखर के पश्चिम में भोतेे कोसी घाटी है, जो कि रोल्वालिंग हिमाल की पश्चिमी सीमा भी है। इसके उत्तर में मेनलुंग चू स्थित है, जो इसे मेलुंगत्से शिखर से अलग करती है। दक्षिण में रोलावलिंग चू स्थित है, जो टेसी लापचा दर्रे की ओर जाता है, जो कि खुम्ब वेली क्षेत्र तक जाने का रास्ता प्रदान करता है। यह दोलखा जिले में है।